Endel Press

Ta lõpetas 1947. aastal Tallinna Rahandustehnikumi ja õppis Tartu Riikliku Ülikooli kehakultuuriteaduskonnas.

Oli aastatel 1950–1953 Nõukogude sõjaväes ajateenistuses.

Aastatel 1955–1958 ja 1961–1966 töötas ta Tallinna Dünamo ja Eesti NSV veepallikoondise treenerina. Tema juhendamisel tuli Dünamo meeskond 1955–1957 ja 1962-1965 Eesti NSV meistriks. Töötas ka Dünamo õppeosakonnas.

Alates 1966. aastast oli ta Spordilehe ja Noorte Hääle spordiajakirjanik, hiljem Eesti NSV Autotranspordi ja Maanteede Ministeeriumi pressiesindaja.

Sportlasena
Endel Press hakkas ujumist harrastama 1940. aastate algupoolel Herbert Rachmanni õpilasena, jätkas Tallinna Kalevis Friedel Raudsepa ja hiljem Tallinna Dünamos Kristjan Arusoo juhendamisel, aastatel 1950–1953 sportis Nõukogude sõjaväe ajateenijana Moskva CSKA-s.

Ta tuli 22 korda Eesti NSV meistriks (1948–1949 ja 1955–1962) vaba- ja teateujumises, 1948. aastal ka avavee pikamaaujumises. Ta püstitas Eesti NSV rekordeid lühikeses ja pikas basseinis kokku 43 korral, sh 14 korral teateujumises. Kuulus ujumises 1946–1950 ja 1954–1960 Eesti NSV koondisse.

Veepallis tuli ta Eesti NSV meistriks 6 korda: Tallinna Kalevi meeskonnas 1949. aastal ja Tallinna Dünamo meeskonnas aastatel 1955–1958, 1960. Kuulus veepallis aastatel 1948, 1953 ja 1955–1960 Eesti NSV koondisse.

Sai Helsingi 1952. aasta olümpiamängude ujumisvõistlusel 1500 m vabaujumises 27. koha. Sai 1953. aasta ülemaailmsetel üliõpilasmängudel 1500 m-s hõbeda ja 4 x 200 m teateujumises pronksi ning 400 m-s 6. koha. Tuli 1954. aasta Euroopa meistrivõistlustel Torinos 1500 m-s 5. kohale.

NSV Liidu meistrivõistlustel ujumises sai ta aastatel 1948–1956 6 hõbedat (kaks 400 m-s, kolm 1500 m-s ja ühe 4 x 200 m teateujumises) ning 6 pronksi (ühe 400 m-s, kolm 1500 m-s ja kaks 4 x 200 m teateujumises). Püstitas vabaujumises 6 NSV Liidu rekordit. Kuulus aastatel 1951–1955 NSV Liidu koondisse.

Veepallis sai ta NSV Liidu meistrivõistlustel 1950. aastal hõbe- ning 1951. ja 1953. aastal pronksmedali. Kuulus aastatel 1952–1953 NSV Liidu koondisse.

Sporditegelasena
1957–1964 Eesti NSV Veepalliföderatsiooni presiidiumi liige 

Looming
"Jääpall. Jäähoki. Minevikust tänapäevani". Koostaja Endel Press, autorid Lembit Koik, Endel Press, Elmar Saar, Herbert Saarne, Karl-Rudolf Sillak ja Toivo Tukk. Tallinn 1977
Eesti "Dünamo" viis aastakümmet, 1990, koostajaid

Liikmesus
1970 Eesti NSV Ajakirjanike Liit

 Tunnustus 
1948 NSV Liidu meistersportlane ujumises
1951 NSV Liidu meistersportlane veepallis

Isiklikku
Ta oli aastatel 1950–1956 abielus Silvi Pressiga.

Tema tütar esimesest abielust on endine ujuja Ülle Ossip. Teisest abielust on tal poeg Gunnar Press, kes on samuti spordiajakirjanik ja spordiraamatute autor.Profiil. Geni.com

Ta oli kirglik kalamees.Ants Kaldma. "Legendi sünd ehk meenutades Endel Pressi". Õhtuleht, 16. mai 2016

Viited

 Välislingid 

Haud Tallinna Metsakalmistul

Kategooria:Eesti ujujad
Kategooria:Eesti veepallurid
Kategooria:Nõukogude Liidu ujujad
Kategooria:Nõukogude Liidu veepallurid
Kategooria:Eesti spordiajakirjanikud
Kategooria:Eesti treenerid
Kategooria:Eesti sporditegelased
Kategooria:Eesti spordiajaloolased
Kategooria:Eesti NSV Ajakirjanike Liidu liikmed
Kategooria:Metsakalmistule maetud
Kategooria:Sündinud 1929
Kategooria:Surnud 1982